wickkiey/tamil-wikipedia-chunked huggingface dataset:
# மேலூர் சட்டமன்றத் தொகுதி

## 2016 சட்டமன்றத் தேர்தல்

### வாக்குப்பதிவு

| 2011 வாக்குப்பதிவு சதவீதம் | 2016 வாக்குப்பதிவு சதவீதம் | வித்தியாசம் |  |
| --- | --- | --- | --- |
| % | % | ↑ <font color="green">**%** | } |  
| வாக்களித்த ஆண்கள் | வாக்களித்த பெண்கள் | வாக்களித்த மூன்றாம் பாலினத்தவர் | மொத்தம் | வாக்களித்த ஆண்கள் சதவீதம் | வாக்களித்த பெண்கள் சதவீதம் | வாக்களித்த மூன்றாம் பாலினத்தவர் சதவீதம் | மொத்த சதவீதம் |
| --- | --- | --- | --- | --- | --- | --- | --- |
| % | % | % | % | } |  |  |  |  
| நோட்டா வாக்களித்தவர்கள் | நோட்டா வாக்களித்தவர்கள் சதவீதம் |  |
| --- | --- | --- |
| 757 | % | } |
# வலைவாசல்:விலங்குகள்/Did you know

- மணிக்கு 105 கிமீ (65 மைல்) வேகத்துக்கு மேல் ஓடக்கூடிய சிவிங்கிப்புலியே அனைத்து விலங்களிலும் வேகமானது.
- வாழும் பறவைகளுள் மிகப்பெரியது தீக்கோழி (Struthio camelus) ஆகும்.
- பாம்புகளிலேயே கருப்பு மாம்பா எனப்படும் பாம்பு தான் வேகமாக ஊரவல்ல பாம்பு. இது மணிக்கு 20 கி.மீ வேகத்தில் சிறு தொலைவு செல்லக்கூடியது.
- ஒட்டகம் உண்பதற்கு புல் போன்ற உணவுகள் கிடைப்பின் 10 மாதங்கள் வரை நீர் அருந்தாமல் வாழக்கூடியது.  
<noinclude>
</noinclude>
# மூலக்கூற்று

**மூலக்கூற்று** (*premise*) என்பது ஒரு வாதத்தில் அடிப்படை உண்மைகளாக முன்வைக்கப்படும் கூற்றுக்கள் ஆகும். இந்த அடிப்படை உண்மைகளையும் ஏரண முறைமையும் கொண்டு வாதமும் அதன் முடிவுகளும் கட்டமைக்கப்படுகிறது. எடுத்துக்காட்டாக:  
- மூலக்கூற்று 1: எல்லா மனிதருக்கும் இதயம் உண்டு.
- மூலக்கூற்று 2: குமரன் ஒரு மனிதன்.
- முடிவு: குமரனுக்கு ஒரு இதயம் உண்டு.  
மேலே ஊகிக்கும் முறையால் (Deductive reasoning) குமரனுக்கு இதயம் உண்டு என்பது நிரூபிக்கப்படுகின்றது.
# விஷ்வம்பரி

**விஷ்வம்பரி** கருநாடக இசையின் 54 ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 54 ஆவது இராகத்திற்கு *வம்சவதி* என்ற பெயர் கொடுக்கப்பட்டுள்ளது.
# விஷ்வம்பரி

## இலக்கணம்

| அவரோகணம்: | ஸ் நி<sub>3</sub> த<sub>3</sub> ப ம<sub>2</sub> க<sub>3</sub> ரி<sub>1</sub> ஸ | } |
| --- | --- | --- |  
- *பிரம்ம* என்றழைக்கப்படும் 9 ஆவது வட்டத்தில் (சக்கரத்தில்) 6 ஆவது மேளம்.
- இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி<sub>1</sub>), அந்தர காந்தாரம்(க<sub>3</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம்(நி<sub>3</sub>) ஆகியவை.
- இதன் மத்திமத்தை சுத்த மத்திமமாக மாற்றினால் இராகம் ஹாடகாம்பரி (18) ஆகும்.
- கிரக பேதத்தின் வழியாக இந்த மேளத்தின் காந்தார, நிஷாத சுரங்கள் முறையே சியாமளாங்கி (55), கானமூர்த்தி (03) மேளங்கள் தோற்றுவிக்கிறது (மூர்ச்சனாகாரக மேளம்).
# விஷ்வம்பரி

## உருப்படிகள்

| கிருதி | *வம்சவதி சிவயுவதி* | முத்துசாமி தீட்சிதர் | ஆதி |  |
| --- | --- | --- | --- | --- |
| கிருதி | *பக்தவத்சலம்* | முத்துசாமி தீட்சிதர் | ஆதி |  |
| கிருதி | *போஷம்போ தவகுன* | மங்களம்பள்ளி பாலமுரளிகிருஷ்ணா | ஆதி | } |
# சியாமளாங்கி

**சியாமளாங்கி** கருநாடக இசையின் 55வது மேளகர்த்தா இராகம் ஆகும். அசம்பூர்ண பத்ததியில் 55ஆவது இராகத்திற்கு **சியாமளம்** என்ற பெயர் கொடுக்கப்பட்டுள்ளது.
# சியாமளாங்கி

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> க<sub>2</sub> ரி<sub>2</sub> ஸ | } |
| --- | --- | --- |  
- இது *திசி* என்றழைக்கப்படும் 10ஆவது வட்டத்தில் (சக்கரத்தில்) முதல் மேளம்.
- இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம்(க<sub>2</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம் (நி<sub>1</sub>) ஆகிய சுரங்கள் வருகின்றன.
- இதன் மத்திமத்தை சுத்த மத்திமமாக மாற்றினால் இராகம் ஜங்காரத்வனி (19) ஆகும்.
- கிரக பேதத்தின் வழியாக இந்த மேளத்தின் பஞ்சம, தைவத சுரம் முறையே கானமூர்த்தி (03), விஷ்வம்பரி (54) மேளங்கள் தோற்றுவிக்கிறது (மூர்ச்சனாகாரக மேளம்).
# சியாமளாங்கி

## உருப்படிகள்

| கிருதி | *சியாமளாங்கி ஜலயேலோசன* | மங்களம்பள்ளி பாலமுரளிகிருஷ்ணா | ஜம்ப |  |
| --- | --- | --- | --- | --- |
| கிருதி | *சியாமளாங்கி* | முத்துசாமி தீட்சிதர் | ஆதி | } |
# நீதிமதி

**நீதிமதி** கருநாடக இசையின் 60ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 60ஆவது இராகத்திற்கு பெயர் **நிஷதம்**.
# நீதிமதி

## இலக்கணம்

| அவரோகணம்: | ஸ் நி<sub>3</sub> த<sub>3</sub> ப ம<sub>2</sub> க<sub>2</sub> ரி<sub>2</sub> ஸ | } |
| --- | --- | --- |  
- *திசி* என்று அழைக்கப்படும் 10ஆவது வட்டத்தில் (சக்கரத்தில்) 6 ஆவது மேளம்.
- இந்த இராகத்தில் வரும் சுரங்கள்: ஸட்ஜம், சதுசுருதி ரிஷபம்(ரி<sub>2</sub>), சாதாரண காந்தாரம்(க<sub>2</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம்(நி<sub>3</sub>) ஆகியவை.
- இதன் மத்திமத்தை சுத்த மத்திமாக மாற்றினால் இராகம் வருணப்பிரியா (24) ஆகும்.
- இதன் பஞ்சம முறையே கிரக பேதத்தின் வழியாக காங்கேயபூஷணி (33) மேளகர்த்தா இராகத்தை கொடுக்கும் (மூர்ச்சனாகாரக மேளம்).
# நீதிமதி

## உருப்படிகள்

| கிருதி | *மோகனகர முத்து குமரா* | கோடீஸ்வர ஐயர் | ரூபகம் |  |
| --- | --- | --- | --- | --- |
| கிருதி | *ஸ்மரனம்* | மங்களம்பள்ளி பாலமுரளிகிருஷ்ணா | ரூபகம் | } |
# காந்தாமணி

**காந்தாமணி** கருநாடக இசையின் மேளகர்த்தா இராகங்களில் 61ஆவது இராகம் ஆகும். அசம்பூர்ண பத்ததியில் 61ஆவது இராகத்திற்கு **குந்தலம்** என்ற பெயர் கொடுக்கப்பட்டுள்ளது.
# காந்தாமணி

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> க<sub>3</sub> ரி<sub>2</sub> ஸ | } |
| --- | --- | --- |  
- இது *ருத்ர* என்றழைக்கப்படும் 11ஆவது வட்டத்தில் (சக்கரத்தில்) முதல் மேளம்.
- இந்த இராகத்தில் ஷட்ஜம், சதுசுருதி ரிஷபம் (ரி<sub>2</sub>), அந்தர காந்தாரம்(க<sub>3</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம் (நி<sub>1</sub>) ஆகிய சுரங்கள் வருகின்றன.
- இதன் மத்திமத்தை சுத்த மத்திமமாக மாற்றினால் இராகம் மாரரஞ்சனி (25) ஆகும்.
- கிரக பேதத்தின் வழியாக இந்த மேளத்தின் பஞ்சம சுரம் முறையே மானவதி (05) மேளம் தோற்றுவிக்கிறது (மூர்ச்சனாகாரக மேளம்).
# காந்தாமணி

## உருப்படிகள்

| கிருதி | *பாலிந்துவோ* | தியாகராஜர் | ஆதி |  |
| --- | --- | --- | --- | --- |
| கிருதி | *புவனேஷ்வரி பாஹி* | மங்களம்பள்ளி பாலமுரளிகிருஷ்ணா | திரிபுட |  |
| கிருதி | *நாதசுகம்* | கோடீஸ்வர ஐயர் | ஆதி | } |
# சித்ராம்பரி

**சித்ராம்பரி** கருநாடக இசையின் 66ஆவது மேளகர்த்தா இராகமாகும். அசம்பூர்ண மேள பத்ததியில் 66ஆவது இராகத்தின் பெயர் **சதுரங்கிணி**.
# சித்ராம்பரி

## இலக்கணம்

| அவரோகணம்: | ஸ் நி<sub>3</sub> த<sub>3</sub> ப ம<sub>2</sub> க<sub>3</sub> ரி<sub>2</sub> ஸ | } |
| --- | --- | --- |  
- *ருத்ர* என்றழைக்கப்படும் 11ஆவது சக்கரத்தில் 6 ஆவது மேளம்.
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), அந்தர காந்தாரம்(க<sub>3</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
- இதன் நேர் சுத்த மத்திம மேளம் நாகாநந்தினி (30).
- இதன் காந்தார, பஞ்சம, நிஷாத முறையே கிரக பேதத்தின் வழியாக சண்முகப்பிரியா (56), சூலினி (35), தேனுகா (09) மேளகர்த்தா இராகங்களை கொடுக்கும் (மூர்ச்சனாகாரக மேளம்).
# சித்ராம்பரி

## உருப்படிகள்

| கிருதி | *ஸ்ரீ ராம* | மங்களம்பள்ளி பாலமுரளிகிருஷ்ணா | ஆதி |  |
| --- | --- | --- | --- | --- |
| கிருதி | *ஸாமகானலோல* | கோடீஸ்வர ஐயர் | மிச்ர சாபு | } |
# குருத்தணு

embryonic stem cells with fluorescent marker) ஒளிர் குறியீடுடன் கூடிய எலியின் முளையக் குருத்தணுக்கள்]]  
கடந்த நூற்றாண்டு கண்ட தனிப்பெரும் சாதனையான படியெடுப்பு இனப்பெருக்க முறையின் வெற்றியைத் தொடர்ந்து ஆழமான ஆய்வுகளுக்கு உட்படுத்தப்பட்டிருக்கும் துறையே **குருத்தணு** (Stem Cell) தொடர்பான துறையாகும். இத்துறையில் மேற்கொள்ளப்பட்டு வரும் ஆய்வுகளால் மனிதன் எதிர்நோக்கும் சகல நோய்களுக்கும் தீர்வு கண்டுவிட முடியும் என எதிர் பார்க்கப்படுகிறது.  
**குருத்தணு** எனப்படுவது அனைத்துப் பல்கல உயிரினங்களிலும் காணப்படும், மேம்பாடு அடையாத மற்றும் வகைப்பாட்டிற்கு உட்படாத (unspecilaized and undifferentiated), ஆனால் கலப்பிரிவு, மற்றும் உயிரணு வேற்றுமைப்பாடு மூலம் புதிய உயிரணுக்களை உருவாக்குவதுடன் மேம்பட்ட உயிரணுக்களை (specialized cells) உருவாக்கி வகைப்படுத்தப்பட்டு வெவ்வேறு இழையங்களையும் உருவாக்கும் தன்மை கொண்ட உயிரணுக்களாகும். டொரன்ரோ பல்கலைக்கழகத்தைச் சேர்ந்த எர்னஸ்ட் மெக்குல்லோச் (Ernest McCulloch), ஜேம்சு டில்(James Till) ஆகிய இருவரும் 1960 களில் செய்த கண்டுபிடிப்புக்களின் அடிப்படையில் இந்த குருத்தணு ஆய்வு வளர்ச்சியடைந்தது.  
குருத்தணுக்கள் தொடர்ந்து கலப்பிரிவுக்கு உட்படும் தன்மை உடையவையாக இருப்பதனால் இறக்கும் உயிரணுக்களை ஈடு செய்யவும், பாதிப்புக்குட்படும் உயிரணுக்களை பிரதியீடு செய்யவும் பயன்படும். ஒரு குருத்தணு பிரிவுக்கு உள்ளாகும்போது, அது புதிய குருத்தணுக்களாக தொடர்ந்து தொழிற்படக் கூடியவையாகவோ, அல்லது வகைப்படுத்தப்பட்டு தசை உயிரணு, குருதிக்கலங்கள் போன்ற பல்வேறுபட்ட உயிரணுக்களாக விருத்தியடைபவையாகவோ இருக்கலாம்.  
இக்குருத்தணுக்கள் முக்கியமாக இரண்டு வகையாக இனம் பிரிக்கப்பட்டுள்ளது.
- கருவணு பெருக்கமடையும் ஆரம்ப நான்கைந்து நாட்களுக்குள் உருவாகும், 100 முதல் 150 வரை உயிரணுக்களைக் கொண்ட இளம்கருவளர் பருவ (blastocyst) முளையத்தின் உள்ளான உயிரணுக் கூட்டமே முளைய குருத்தணுக்கள் (Embryonic Stem Cells) எனப்படும். முளைய குருத்தணுக்கள் எவ்வகையான இழையத்தையும் உருவாக்கும் தன்மை கொண்டவை .
- முளைய விருத்தி முடிந்த பின்னர், இளம் உயிரிலோ, குழந்தைகளிலோ அல்லது வளர்ந்தவர்களிலோ உடலின் பல பகுதிகளிலும் பெறப்படக் கூடிய, தொடர்ந்து கலப்பிரிவுக்கு உட்படும் தன்மை கொண்ட உயிரணுக்கள் வளர்ந்த குருத்தணுக்கள் (Adult Stem Cells) எனப்படும். இவை எந்த உறுப்பிலிருந்து பெறப்படுகின்றதோ, அதற்கேற்ற இழையத்தை மட்டுமே உருவாக்கும் இயல்புடையதாக இருக்கும். இவை வாழ்வுக்காலம் முடிந்து இறக்கும் கலங்களை ஈடு செய்யவும், பாதிக்கப்படும் கலங்களை புதிய கலங்களால் பிரதியீடு செய்வதன் மூலம் திருத்தத்தை மேற்கொள்ளவும் பயன்படும்.
தற்போது உயிரணு வளர்ப்பு மூலம் இந்த குருத்தணுக்கள் வளர்க்கப்பட்டு, பின்னர் மாற்றங்கள் மூலம் தசை, நரம்பு போன்ற வகைப்படுத்தப்படும் உயிரணுக்கள் உருவாக்கப்படும். குருத்தணுக்கள் எலும்பு மச்சை, குழந்தை பிறந்த பின்னர் தொப்புட்கொடி சூல்வித்தகம் (placenta) போன்றவற்றில் காணப்படும் குருதி போன்ற வேறுபட்ட மூலங்களில் இருந்து பெறப்பட்டு மருத்துவ சிகிச்சைகளுக்காக பயன்படுத்தப்படும்.
# குருத்தணு

## குருத்தணுவின் இயல்புகள்

குருத்தணுவிற்கான ஏற்கப்பட்ட வரைவிலக்கணத்தின்படி, குருத்தணு இரு முக்கியமான இயல்புகளைக் கொண்டிருக்கும்.
# குருத்தணு

## குருத்தணுவின் இயல்புகள்

### தன்னைத்தானே புதுப்பித்துக்கொள்ளல்

வகைப்படுத்தப்படாத (undifferentiated) நிலையை தக்க வைத்தபடி, பல சுற்று கலப்பிரிவுக்கு உள்ளாகும் தன்மையைக் கொண்டிருத்தல். இதற்காக இரண்டு பொறிமுறைகள் இருப்பது அவதானிக்கப்பட்டது.
- *கட்டாய சமச்சீரற்ற நகலாக்கம்* (Obligatory asymmetric replication): ஒரு குருத்தணுவானது மூல குருத்தணுவை முற்றிலும் ஒத்த ஒரு மகள் உயிரணுவையும், வகைப்பாட்டுக்கு உட்பட்ட ஒரு மகள் உயிரணுவையும் உருவாக்கல்.
- *வாய்ப்பியல் வகைப்பாடு* (Stochastic differentiation): ஒரு உயிரணுவானது வகைப்பாட்டுக்குட்பட்ட இரு மகள் உயிரணுக்களை உருவாக்கும் வேளையில், இரண்டாவது குருத்தணு ஒன்று இழையுருப்பிரிவு மூலம் மூலக் குருத்தணுவை முற்றிலும் ஒத்த இரு மகள் உயிரணூக்களை உருவாக்கும்.
# குருத்தணு

## குருத்தணுவின் இயல்புகள்

### திறனுடமை

nic stem cells. A: Cell colonies that are not yet differentiated. B: Nerve cell]]
விசேடமான முதிர்ந்த உயிரணு வகைகளை உருவாக்கும் திறனைக் கொண்டிருத்தல். இவற்றில் ஐந்து வகைகள் உண்டு.
- Totipotent: இவை முளைய உயிரணுக்களாக வகைப்பாடு அடையக் கூடியவை. அதனால் இவை முழுமையான உயிருள்ள உயிரினங்களை உருவாக்கும் வல்லமை கொண்டவை.
- Totipotent இலிருந்து கலப்பிரிவினால் பெருக்கமடையும் உயிரணுக்களாகும். அதனால் இவை அனைத்து வகையான உயிரணுக்கள், இழையங்களையும் உருவாக்கும் திறனைக் கொண்டிருக்கும்.
- Multipotent: இவை பல வகையான உயிரணுக்களாக வகைப்படுத்தப்படுமாயினும், மிகவும் நெருங்கிய தொடர்புள்ள உயிரணுக்களாகவே விருத்தியடையும் Bone marrow transplantation is, as of 2009, the only established use of stem cells.]]
மனிதரில் காணப்படும் பல வகையான நோய்களைக் குணப்படுத்த குருத்தணு சிகிச்சை செய்வது மருத்துவ வரலாற்றில் மிகப்பெரிய மாற்றத்தை கொண்டுவரும் என நம்பப்படுகின்றது. ஏற்கனவே வளர்ந்த குருத்தணு மூலமாக சில வகை சிகிச்சைகள் மேற்கொள்ளப்பட்டு வருகின்றன. இரத்தப் புற்றுநோயைக் குணப்படுத்த எலும்பு மச்சை மாற்று உறுப்பு ஊன்றல் (transplantation) நடைமுறையிலுள்ளது.
எதிர்காலத்தில் புற்றுநோய், நடுக்குவாதம், முண்ணாண் காயங்கள் தசையில் ஏற்படும் சேதங்கள் போன்ற பல்வேறு நோய்களை குருத்தணுச் சிகிச்சையால் இலகுவில் குணப்படுத்தலாம் என மருத்துவ ஆய்வுகள எதிர்பார்ப்பை ஏற்படுத்தியுள்ளன. ஆனாலும் இந்த குருத்தணு சிகிச்சை தொடர்பான ஆய்வுகளில் சமூக, அறிவியல் நம்பகமற்ற தன்மை இன்னமும் நிலவவே செய்கின்றது. ஆனால் அவை எதிர்காலத்தில் செய்யப்படும் ஆய்வுகள், பொது விவாதங்கள், பொது மக்களுக்கான கல்வி மூலம் நிவர்த்தி செய்யப்படலாம்.
முக்கியமான ஒரு இடையூறாகக் கருதப்படுவது, புதிதாக மாற்று உறுப்பாக ஊன்றப்படும் குருத்தணுக்கள், கட்டுப்பாடின்றி தொடர்ந்து கலைப்பிரிவுக்கு உட்படுமாயின், அதுவே புற்றுநோய்க்கான ஒரு தோற்றுவாயாக மாறிவிடலாம் என்பதாகும். ஆனாலும் குருத்தணு ஆய்வுகள் மிகப் பரந்தளவில் நிகழ்ந்துகொண்டே இருக்கின்றது. சில ஆய்வாளர்கள் மருத்துவ சிகிச்சையில் பயன்படுத்துவதற்கு தயக்கம் காட்டிய போதிலும், ஆய்வுகள் மிகவும் பயன் தரக்கூடியவை என்பதனை ஏற்றுக் கொள்கின்றனர். பல முளைய குருத்தணு ஆய்வாளர்கள் பலர் சிகிச்சையில் பயன்பாடு மிகவும் பலனளிக்கக் கூடியது என்பதால் அதனை பயன்படுத்துவதே நல்லது என்ற கருத்தைக் கொண்டுள்ளனர். வெளிச் சோதனை முறை கருக்கட்டலில் பெறப்படும் மேலதிக முளையங்கள் இவ்வகை ஆய்வுகளுக்கு வழங்கப்பட வேண்டும் எனவும் கருத்து நிலவுகின்றது.
*பிறவி வீக்கப் பெருங்குடல்* (ஹிர்ஸ்பரங்க்) என்னும் நோய் குழந்தைகளுக்கு வரும் ஒரு அரிதான நோய் ஆகும். இதன் மூலம் குடல் சரியான முறையில் உணவை ஒரு பகுதியிலிருந்து மற்ற பகுதிக்குக் கடத்தத்தாது, ஏனேனில் அப்பகுதியில் அதற்குத் தேவையான நரம்புகள் இருக்காது அல்லது சில நரம்புகள் சரியான முறையில் செயல்படுவதில்லை. இந்த வகையான நோயையும் குருத்தணு சிகிச்சையால் குணப்படுத்தலாம் என சென்னை அரசு மருத்துவமனையில் நிருபிக்கப்பட்டுள்ளது.
# குருத்தணு

## குருத்தணு ஆய்வுகள்

செயற்கை கருத்தரிப்பு முறைகளின் வளர்ச்சி நிலைகளின் தொடர் வெற்றிகளே குருத்தணு ஆய்வுகளுக்கு வழியமைத்துள்ளது. இன்றைய பிரபல அறிவியல் ஏடுகள் அனைத்தும் இவ்வாய்வுகள் பற்றிய செய்திகளின் சிறு தகவலையேனும் சுமந்தே வருகின்றன என்பதிலிருந்து உலகம் எதிர்பார்த்திருக்கும் இவ்வாய்வின் முக்கியத்துவத்தை அறியலாம். இருந்தும் உலக அரசியல் தலையீடுகள் இவ்வாராய்ச்சிக்கு பெரும் தாக்கத்தை ஏற்படுத்தியுள்ளன. அமெரிக்க புஷ் நிர்வாகம் கடுமையாக எதிர்த்து ஆராய்ச்சிக்கான நிதிகளை முடக்கியதும், பிரித்தானிய அரசு இவ்வாராய்ச்சிக்கு முழு ஆதரவை கொடுத்துவருதும் குறிப்பிடத்தக்கது  
- படியெடுப்பு முறையில் கருவணுவை உருவாக்கி அதனை வளர்ப்பூடகத்தில் வளர்த்து முதல் ஓரிரு நாட்களுள் முளையமாக உருவாகும் உயிரணுக்களை மீண்டும் தனித்தனியாக வெவ்வேறு வள்ர்ப்பூடகங்களில் வளர்க்கும் போது ஒவ்வொன்றும் ஒத்த பல குழந்தைகளை உருவாக்கக்கூடிய முளையங்களாக வளர்ந்தது உறுதிப்படுத்தப்பட்டதை தொடர்ந்து ஆய்வுகள் அடுத்த கட்டத்துக்கு விரிவாகின.
- இதன் படி முளையத்தில் கருவணுவின் பெருக்கம் மேலும் சில நாட்களை கடந்த நிலையில் அவைகள் தனித்தனியாக (குருத்தணுக்கள்) பிரித்தெடுத்து வளர்ப்பூடகத்தில் வளர்த்து ஆய்வு செய்யப்பட்டது. அக்குருத்தணுக்கள் உயிர்களாக வளராது உடல் உறுப்புகளைத் தோற்றுவிக்கும் இழையங்களுக்கான கருவணுக்களாக வளர்ந்தது அறியப்பட்டது. இவ்வாறு தோன்றிய இழையங்களுக்கான கருவணுக்கள் மீண்டும் பிரித்தெடுக்கப்பட்டு வளர்ப்பூடகத்தில் வளர்க்கப்பட்டன. இதன் மூலம் விலங்குகளுக்குப் பிரதியிடக்கூடிய இழையங்களின் (தசையிழையம், நரம்பிழையம், எலும்பிழையம்) ஆய்வு கூட வளர்ப்புமுறை சாத்தியம் செய்யப்பட்டது. இக்குருத்தணுக்களை வளர்ந்த குருத்தணுக்கள் (Adult Stem Cells) என அறியப்படுகின்றன. இவ்வாய்வின் வெற்றி மருத்துவ உலகிற்கு உச்ச அளவிற்கு பயன் தரக்கூடியதால் இன்று மிகப்பிரபலமாக இவ்விழையக் கருத்தரிப்பு ஆய்வுகளே பேசப்படுகின்றன.
- மனிதர்களிடத்தில் இவ்வாய்வுகளை மேற்கொள்ளும் போது முளையங்களிலுள்ள உயிரணுக்கள் பெருமளவு விரயமாவது உயிர்களைக் கொல்வது போன்ற தோற்றத்தை ஏற்படுத்துவதால் கிளம்பிய எதிர்ப்பு, கலப்பு முளையம் (Hybrid Embyro) உருவாக வழியேற்படுத்தியுள்ளது. இதன் படி ஒத்த வேறு இன விலங்குகளின் கருவணுவினைப் (Zygote) பெற்று அதன் கருவை (Nucleus) நீக்கி அதற்குள் மனித இழையங்களுக்கான கருவணுக்களின் கருவை இட்டு வளர்க்கும் போது மனிதர்களுக்கு பிரதியிடக்கூடிய அனைத்து இழையங்களையும் உருவாக்க முடியும் என்பது நிரூபிக்கப்பட்டுள்ளது.
# குருத்தணு

## குருத்தணு ஆய்வுகள்

### குருத்தணு ஆய்வுகள் ஏற்படுத்தியுள்ள சர்ச்சைகள்

மனிதனை நகலெடுப்பதால் சமூக வளர்ச்சிக்கு வேண்டிய முக்கிய திறமையுள்ள, அறிவாற்றலுள்ளவர்களை நகலெடுத்து சிறப்பான மனித சமூகங்களை உருவாக்க இயலும் என்று மனித நகலெடுப்பு ஆதரவாளர்கள் வாதிடுகிறார்கள். உலகின் அனைத்து உயிர்களும் ஒரே அளவில் முக்கியத்துவம் பெற்றவை; ஆகவே இப்படி திட்டமிட்டுத் தீர்மானிக்கப் படும் சமூகத்தால் ஏற்படப் போகும் சீர்கேடுகளையும், இயற்கையை மாற்றியமைப்பதால் விளையக் கூடிய அழிவுகளையும் இன்னொரு தரப்பினர் சுட்டிக்காட்டி கடுமையாக எதிர்க்கிறார்கள். உலகில் மனித நகலெடுப்பிற்கு அதிக எதிர்ப்பு கிளம்பியிருக்கிறது.  
சிகிச்சைக்காக குருத்தணுக்களைப் பயன்படுத்தும் ஆராய்ச்சிகளும் ஏன் எதிர்க்கப்படுகிறது குருத்தணுக்களைச் சினை முட்டையிலிருந்து எடுக்கும் போது சினைமுட்டை அழிக்கப்படும். அப்படி அழியும் போது அது ஒரு உயிரையே அழிப்பதற்குச் சமானம் என்பது இந்த எதிர்ப்பை முன் வைப்பவர்கள் வாதம். அப்படிப் பார்க்கப் போனால் இயற்கை முறையில் கருத்தரிக்க இயலாதவர்களுக்கு கருத்தரிக்க வைக்க இப்போது மருத்துவர்கள் கருப்பையிலிருந்து பல சினைமுட்டைகளை வெளியே எடுத்து மருத்துவம் செய்கிறார்கள். அதில் உபயோகமாகும் சினைமுட்டைகளைத் தவிர மற்றவை அழிக்கப்படுகின்றன. இதை மட்டும் ஒத்துக் கொள்ளலாமா என்று எதிர் கேள்வி கேட்கின்றனர் மற்றொரு தரப்பினர்.
# மருத்துவ கலைச்சொற்கள்

மருத்துவத்துறையில் பயன்படும் துறைசார் சொற்கள் **மருத்துவ கலைச்சொற்கள்** எனப்படும்.  
இன்றைய மருத்துவத்துறை 19 20 நூற்றாண்டுகளில் வளர்ச்சி பெற்ற அலோபத்தி என்று அறியப்பட்ட பின்னர் அறிவியல் முறையில் மேம்பட்ட மேற்குநாட்டு மருத்துவத்திறையே பெரிதும் குறிக்கிறது. சித்த மருத்துவம், ஆயுள் வேதம், Homeopathy, சீன மருத்துவம் போன்றவைக்கு போதிய அறிவியல் அடிப்படை இல்லை. அதனால் அவை தரப்படுத்தப்பட்ட பொது மருத்துவமாக ஏற்றுக்கொள்ளப்படுவதில்லை. ஆகையால் இன்றைய பெரும்பான்மை மருத்துவ கலைச்சொற்கள் மேற்குநாடுகளில் வளர்ச்சி பெற்ற மருத்துவத்துறையின் கலைச்சொற்களே.  
இன்றைய மருத்துவ கலைச்சொற்கள் பெரிதும் ஆங்கில மொழியில் உள்ளன. இவை செவ்வியல் மொழிகளான கிரேக்கம், இலத்தீன ஆகிய சொற்களில் இருந்து உருவாக்கப்பட்டவை. இவை வேர் சொற்களுடம் முன்னொட்டு, பின்னொட்டு சேர்த்து உருவாக்கப்படுகின்றன. உருசிய மொழி, ஜப்பானிய மொழி, ஸ்பானிஸ், சீனம், அரபு போன்ற அறிவியல் வளம்பெற்ற மொழிகளிலும் மருத்துவத்துறைப் பட்டப்படிப்பு உண்டு. அதனால் அந்த மொழிகளிலும் மருத்துவ கலைச்சொற்கள் உண்டு எனலாம். தமிழிலும் ஓரளவு விரிபு பெற்ற மருத்துவக் கலைச்சொற்கள் உண்டு.
# செயற்கைக் கண்

**செயற்கைக் கண்** (Bionic Eye) என்பது கண்பார்வை தெரியாதோருக்கு ஓரளவாவது கண் பார்வையை தர வல்ல, அல்லது கண்பார்வை உள்ளோருக்கு அதை மேம்படுத்த வல்ல ஒரு கருவி ஆகும். பொதுவாக இது ஒரு புற படம்பிடிகருவியின் உள்ளீட்டைக் கொண்டு கண்ணின் பார்வை நரம்புகளைத் தூண்டவல்ல Simulator கொண்டிருக்கும். இது இப்போது பரிசோதனையில் உள்ள ஒரு தொழில்நுட்பம் ஆகும். தற்போதைய நிலையில் எல்லா பார்வை இழந்தோருக்கும் பார்வையை மீட்டுத்தரவல்லதல்ல..
# செயற்கைக் கண்

## இவற்றையும் பாக்க

- உட்செவிச்சுருள் பதியம்
- மூளை-கணினி இடைமுகம்
# வார்ப்புரு:Infobox museum-1

}
| caption2 = }  
| image3 = |
| = infobox
| caption = }}
| float =
| alt = }
| width =
| relief = }}
| label = }}
| coordinates = }
}}}}  
| image4 =
}}}}}}
| caption4 = }  
| label1 = Former name
| data1 = }
| class1 = nickname  
| label3 = Established
| data3 = }  
| label6 = Dissolved
| data6 = }  
| label7 = Location
| data7 = }
| rowclass7 = adr
| class7 = locality  
| label8 = Coordinates
| data8 =  
| label9 = Type
| data9 = }  
| label10 = Accreditation
| data10 = }  
| label11 = Key holdings
| data11 = }  
| label12 =
| data12 = }  
| label13 = Collection size
| data13 = }  
| label14 = Visitors
| data14 = }  
| label15 = Founder
| data15 = }
| class15 = agent  
| label16 = Executive director
| data16 = }}
| class16 = agent  
| label17 =
| data17 = }
| class17 = agent  
| label18 = Director
| data18 = }
| class18 = agent  
| label19 = President
| data19 = }
| class19 = agent  
| label20 = CEO
| data20 = }
| class20 = agent  
| label21 = Chairperson
| data21 = }
| class21 = agent  
| label22 = Curator
| data22 = }
| class22 = agent  
| label23 = Architect
| data23 = }
| class23 = agent  
| label24 = Historian
| data24 = }
| class24 = agent  
| label25 = Owner
| data25 = }
| class25 = agent  
| label26 = Employees
| data26 = }  
| label27 = Public transit access
| data27 = }  
| label28 = Nearest
| data28 = }  
| label29 = Website
| data29 = }  
| header30 =
| data31 =  
| header32 = }}  
}}<noinclude>  
</noinclude>
# வற்றாப்பளை

**வற்றாப்பளை** என்பது இலங்கை முல்லைத்தீவு மாவட்டத்தில் முள்ளியவளை, தண்ணீரூற்று ஆகிய கிராமங்களுக்கு அருகில் இருக்கும் ஊர். இங்கு உள்ள வற்றாப்பளை கண்ணகை அம்மன் கோயில் புகழ் பெற்றது. வன்னி நாட்டின் காவல் தெய்வமாகவும் தாய்த் தெய்வமாகவும் இந்த அம்மன் வழிபடப்படுகிறார். வைகாசி மாதத்தில் பூரணை நாளை அடுத்து வரும் திங்கள் நாளில் இங்கு நிகழும் பொங்கல் விழாவுக்கு ஈழத்தின் பல்வேறு பகுதிகளிலிருந்தும் பெருந்தொகையான மக்கள் வந்து கூடுவர்.  
இந்தத் தலத்தின் வரலாற்று மரபின் படி கண்ணகி என்ற பத்தினித் தெய்வமே “கண்ணகை அம்மன்” ஆக வழிபடப்படுகிறார் என்ற நம்பிக்கை உள்ளது. இத் தெய்வத்தின் வரலாற்றைப் பேசும் ”சிலம்பு கூறல்” என்ற ஏட்டு இலக்கியம் பொங்கல் நாளில் இங்கு படிக்கப்படும். இந்த இலக்கியத்தில் இடம்பெற்ற கதை அம்சம் தமிழகத்தின் சிலப்பதிகாரம் என்ற பேரிலக்கியத்தின் கதையம்சத்தோடு தொடர்புடையது.  
”கண்ணகை அம்மன் பொங்கல்” என்ற நிகழ்வானது அயற்கிராமமான முள்ளியவளை காட்டா விநாயகர் ஆலயத்தோடு தொடர்புடையதாகும். வற்றாப்பளை அம்மன் பொங்கல் நிகழ்வதற்கு முன்னர் உள்ள ஏழு நாட்களும் காட்டு விநாயகர் ஆலயத்தில் இந்த அம்மனை ஸ்தாபித்து, அவருக்கு மடை மற்றும் பொங்கல் நிகழ்வுகள் மேற்கொள்ளப்படும்.  
இப்பொங்கல் விழா நாட்களில் கடல்நீரில் விளக்கெரித்தல் (தீபம் ஏற்றல்) என்ற அற்புதம் நிகழ்த்தப்படுகிறது.
# கே. எஸ். சுதாகர்

**கே. எஸ். சுதாகர்** ஆஸ்திரேலியாவின் மெல்பர்ன் நகரில் வசித்து வரும் தமிழ் எழுத்தாளர். கவிதைகள், சிறுகதைகள், கட்டுரைகள், விமர்சனங்கள் எழுதி வருகின்றார். இவரின் முதல் சிறுகதை "இனி ஒரு விதி செய்வோம்" ஈழநாடு வாரமலரில் வெளியானது.  
இவர் யாழ்ப்பாண மாவட்டம், தெல்லிப்பழை, வீமன்காமத்தைச் சேர்ந்தவர். தனது ஆரம்பக் கல்வியை வீமன்காமம் ஆங்கில மகாவித்தியாலயத்திலும், உயர் கல்வியை தெல்லிப்பழை யூனியன் கல்லூரியில் பயின்று பேராதனைப் பல்கலைக்கழகத்தில் பொறியியலாளராகப் பட்டம் பெற்றவர்.  
நோர்வே தமிழ் சங்கம், ஈழம் தமிழ்ச்சங்கம் (மெல்பர்ன்), மரத்தடி இணையம், இலண்டன் பூபாள இராகங்கள், ஞானம் சஞ்சிகை, தமிழ்நாடு முற்போக்கு எழுத்தாளர் சங்கம், பிரிஸ்பேன் தாய்த்தமிழ்ப் பள்ளி நடத்திய சிறுகதைப் போட்டிகளில் பரிசுகள் பெற்றவர்.  
செ. சுதா, சுருதி, கதிரொளியான் என்ற புனைபெயர்களிலும் எழுதி வருகிறார்.  
இவர் அவுஸ்திரேலியா தமிழ் இலக்கிய கலைச்சங்கத்தின் ஸ்தாபக உறுப்பினர். தற்போது இந்த அமைப்பின் நிதிச் செயலாளராக உள்ளார்.
# கே. எஸ். சுதாகர்

## வெளியிட்ட நூற்கள்

- எங்கே போகிறோம் (சிறுகதைத் தொகுப்பு)
- சென்றிடுவீர் எட்டுத்திக்கும் (சிறுகதைத் தொகுப்பு)
# 1754

**1754** (**MDCCLIV**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.
# 1754

## நிகழ்வுகள்

- ஜனவரி 3 - அம்பலப்புழாவில் நடைபெற்ற சண்டையில் கொச்சி மற்றும் நாடிழந்த ஏனைய அரசர்களினது கூட்டுப்படைகளை திருவிதாங்கூர் மன்னர் மார்த்தாண்ட வர்மர் முறியடித்தார்.
- ஜூலை - கொலம்பியா பல்கலைக்கழகம் கிங்க்ஸ் கல்லூரி என்ற பெயரில் நிறுவப்பட்டட்து.
- ஜூலை 3 - ஏழாண்டுப் போர்: ஜோர்ஜ் வாஷிங்டனின் படைகள் நெசசிட்டி கோட்டையை பிரெஞ்சுப் படைகளிடம் இழந்தனர்.
- டிசம்பர் 13 - மூன்றாம் ஒஸ்மான் (1754-1757) ஒட்டோமான் பேரரசன் ஆனான்.
# 1754

## நிகழ்வுகள்

### நாட்கள் அறியப்படாதவை

- யாழ்ப்பாணத்தில் தோம்புகள் கடைசித் தடவையாக மறுசீரமைக்கப்பட்டன.
- அமெரிக்க கன்னித் தீவுகள் இத்தீவுகள் டென்மார்க் அரச காலனியாக கொள்ளப்பட்டது.
# 1754

## பிறப்புகள்

- ஆகஸ்ட் 23 - பதினாறாம் லூயி, பிரெஞ்சு மன்னன் (இ. 1793)
# கிளிநொச்சிப் போர் (2008–2009)

கிளிநொச்சி நகரை இலங்கைத் தரைப்படை கைப்பற்றியிருப்பதாக குடியரசுத் தலைவர் மகிந்த ராசபக்ச நாட்டு மக்களுக்கு ஜனவரி 2, 2009 அன்று அறிவித்தார். "தெற்கே இரணைமடு சந்தியிலும், வடக்கே பரந்தன் சந்தியிலும் நிலைகொண்டிருந்த இராணுவத்தினர், கிளிநொச்சி நகருக்கும் பரந்தன் சந்திக்கும் இடையில் உள்ள மற்றுமொரு முக்கிய சந்தியாகிய கரடிப்போக்கு சந்தியையும், கிளிநொச்சி நகரின் ரயில் நிலையப்பகுதியையும் கைப்பற்றிவிட்டதாக இன்று காலை தேசிய பாதுகாப்பு அமைச்சகம் தெரிவித்திருந்தது." இப்படியான அறிவிப்புகள் முன்னர் வெளியிடப்பட்டாலும், ஈழப் போராட்ட ஆதரவு செய்தி வலைத்தளமான தமிழ்நெற்ரிலும் இச் செய்தி வெளியிடப்பட்டுள்ளது. அச் செய்தியின் படி விடுதலைப் புலிகள் தற்காப்புத் தாக்குதலை நடத்தியபடி பெருமளவு இழப்புகள் இல்லாமல் பின்னகர்ந்து உள்ளதாக கூறப்பட்டுள்ளது.
# கிளிநொச்சிப் போர் (2008–2009)

## நடவடிக்கைகள்

இலங்கை தரைப்படை நவம்பர் 23, 2008 கிளிநொச்சி மீதான தாக்குதலை தொடங்கியது. டிசம்பரில் அவர்கள் மேற்கொண்ட பல முன்னேற்ற நடவடிக்கைகள் புலிகளால் முறியடிக்கப்பட்டன. ஜனவரி 2, 2009 "காலை கரடிப்போக்கு, இரணைமடு மற்றும் கிளிநொச்சிக்கு மேற்காக அக்கராயன் ஆகிய பகுதிகளிலிருந்து இராணுவத்தினர் கிளிநொச்சி நகருக்குள் நுழையத் தொடங்கினர்."
# கிளிநொச்சிப் போர் (2008–2009)

## விடுதலைப் புலிகளின் நிழல் தலைநகரம்

1995 இல் இலங்கைத் தமிழர்களின் பண்பாட்டு தலைநகரமாக கருதப்படும் யாழ்ப்பாணம் வீழ்ச்சியடைந்தது. அதனைத் தொடர்ந்து கிளிநொச்சி 1996 ஆம் ஆண்டில் இலங்கைப் படையினரிடம் வீழ்ச்சி அடைந்தது. புலிகள் ஒரு பெரும் தாக்குதல் மூலம் கிளிநொச்சியை 1998 மீண்டும் கைப்பற்றினர். அதன் பின்னர் புலிகளின் defactro தலை நகரமாக கிளிநொச்சி மாறியது. குறிப்பாக 2000-2006 பேச்சுவார்த்தை காலப்பகுதியில் பல புதிய நிர்வாக கட்டிடங்கள் கிளிநொச்சியில் கட்டப்பட்டன. உத்யோகபூர்வமாக திருகோணமலையே தமிழீழத்தின் தலைநகரமாக அறிவிக்கப்பட்டாலும் அது ஒரு போதும் நெடுங்காலம் விடுதலைப் புலிகளின் கட்டுப்பாட்டுக்குள் இருக்கவில்லை.
# கிளிநொச்சிப் போர் (2008–2009)

## படைத்துறை விளைவுகள்

படைத்துறை ஆய்வாளர் இக்பால் அத்தாஸ் இது புலிகளுக்கு மீளமுடியாத ஒரு பெரும் தோல்வி என்று குறிப்பிடுகிறார். கிளிநொச்சி வீழ்ச்சியினால் புலிகள் மேலும் மேலும் ஒரு சிறிய நிலப்பரப்புக்குள் சுற்றிவளைக்கப்படுகின்றனர். உளவியல் நோக்கிலும் புலிகளுக்கு இது ஒரு பெரும் பின்னடைவு ஆகும். இப்படி புலிகள் முன்னரும் ஒரு நெருக்கடியான நிலையில் இருந்தாலும் இம்முறை ஓயாத அலைகள் போன்ற பெரும் வெற்றி தந்த தாக்குதல்களை நடத்துவது எவ்வளவு சாத்தியம் என்பது கேள்விக்குரியதே. படைத்துறை அந்த பின்னடைவுகளில் இருந்து பாடம் கற்று, இயன்றவரை அதேமாதிரியான பிழைகளைத் தவிர்ப்பர். மேலும் படைத்துறையின் தற்போதைய பலம் பல மடங்கு பெரியது.  
இலங்கைப் படைத்துறைக்கு கிளிநொச்சி வீழ்ச்சி ஒரு பெரும் வெற்றியாகும். இது ஒரு குறியீட்டு வெற்றியும் ஆகும். படைத்துறையினரின் உளமுரத்தை இது அதிகரிக்கும். படை நடவடிக்கைகளுக்கு இது அரசியல் மக்கள் ஆதரவையும் கூட்டுவிக்கும்.
# கிளிநொச்சிப் போர் (2008–2009)

## அரசியல் விளைவுகள்

விடுதலைப் புலிகள் தங்களை ஒரு அரசாக நிறுவ அவர்களின் நிர்வாக அலகுகள் உதவிபுரிந்தன. காவல்துறை, நீதித்துறை, நிதித்துறை, கல்வித்துறை, மருத்துவத்துறை, சூழலியல்துறை என பல அலகுகளைக் கட்டமைத்தனர். இவற்றின் பல தலைமையகங்கள் கிளிநொச்சியில் இயங்கின. கிளிநொச்சியின் வீழ்ச்சி புலிகளின் நிர்வாக கட்டமைப்புக்கு ஒரு பின்னடைவு ஆகும்.  
இலங்கை அரசைப் பொறுத்தவரையில் இரு ஒரு பெரும் வெற்றியாகும். சனாதிபதி மகிந்த ராசபக்சவும் இலங்கை சுதந்திரக் கட்சியும் மீண்டும் தேர்தலில் வெற்றியீட்டுவதற்கான சாத்தியக்கூற்றை இந்த வெற்றி அதிகரித்தது.
# கிளிநொச்சிப் போர் (2008–2009)

## பொருளாதார விளைவுகள்

படைத்துறை வெற்றிச் செய்தியின் பின்பு கொழும்பு பங்கு பரிவர்த்தனை 5 வீதத்தால் உயர்ந்தது. இலங்கை ரூபா நிதான நிலையை அடைந்தது.
# கிளிநொச்சிப் போர் (2008–2009)

## போருக்கு உலக நாடுகளின் உதவி

ஐக்கிய அமெரிக்கா, ஐக்கிய இராச்சியம், சீனா, பாகிஸ்தான், இந்தியா உட்பட பல நாடுகள் இலங்கைக்கு நேரடி படைத்துறை உதவியை வழங்கின. ஆயுத விநியோகம், படைப் பயிற்சி, மூலலோபாய உதவி, வேவு என பல வழிகளில் இவ்வுதவி வழங்கப்பட்டது. இலங்கை அரசின் பாரிய மனித உரிமை குற்றங்களை பொருட்படுத்தாமலே இந்த உதவிகள் வழங்கப்பட்டன. இப்படியான தொடர் உதவி கிளிநொச்சி வெற்றிக்கு பெரிதும் உதவியது.
# கிளிநொச்சிப் போர் (2008–2009)

## உலக நாடுகள் கருத்து

;ஐக்கிய அமெரிக்கா
கிளிநொச்சி நகரை விடுதலைப் புலிகளிடம் இருந்து கொழும்பு கைப்பற்றிய செய்தி அறிவிக்கப்பட்டவுடன் அமெரிக்க அரசுத் திணைக்களத்தைச் சேர்ந்த பேச்சாளர் கோர்டன் டூகிட் கருத்துத் தெரிவிக்கையில் தமிழ்மக்கள் பிரச்சினைக்கு நியாயமான தீர்வு தரப்பட வேண்டும் எனவும், அதற்காக இலங்கை அரசுக்கும் தமிழ் மக்களுக்கும் இடையில் மீண்டும் பேச்சுவார்த்தைகள் ஆரம்பிக்கப்பட வேண்டும் எனவும் வலியுறுத்தினார்.  
;ஜப்பான்
விடுதலைப்புலிகளின் நிர்வாகத்தலைநகர் கிளிநொச்சி வீழ்ச்சி கண்டுள்ள நிலையில், இலங்கைக்கு அதிகளவு உதவி வழங்கும் நாடுகளில் ஒன்றான ஜப்பான், இனநெருக்கடியை அரசியல் தீர்வினால் மட்டுமே முடிவுக்கு கொண்டுவர முடியுமென்று ஜனவரி 5 திங்கட்கிழமை தெரிவித்துள்ளது. வடகிழக்கு பிராந்தியத்திற்கு உள்ளக சுயாட்சியை கொண்டுவருவதற்கான அரசியல் தீர்வை முன்னெடுக்குமாறு இலங்கை அரசாங்கத்தை ஜப்பான் ஊக்குவிக்கும் என்று குறிப்பிட்டார்.
# கிளிநொச்சிப் போர் (2008–2009)

## இவற்றையும் பாக்க

- இலங்கை இனப்பிரச்சினைக் காலக்கோடு
- நான்காம் ஈழப்போர்
- தமிழர் நில அபகரிப்பு
- ஒபாமாவுக்கான தமிழர்கள்
# பொன்முடியார்

**பொன்முடியார்** சங்க காலத்தில் வாழ்ந்த ஒரு தமிழ்ப் பெண்புலவர். மறக்குடியில் பிறந்தவராக குறிப்புகள் கிடைகின்றன.இவர் சேரநாட்டின் ஒரு பகுதியான குட்டநாட்டின் வடக்குப்பக்கத்தில் பொன்முடி நல்லூர் என்னும் ஊரில் பிறந்தவர் ஆவார் .இவரின் பெருமையைப் பாராட்டி அரசர் எவரேனும் பொன்முடி பரிசளித்து இருக்கலாம் என்கிறார் உ.வே.சா . இவரது பெயரால் புறநானூறு பாடல்கள் உள்ளன. அவை 299, 310, 312 வரிசை எண்களில் உள்ளன. இவரின் பெயரால் பொன்முடி என்ற ஊர் பெயர் உருவாகி, தற்பொழுது அது மருவி பொம்மிடி என மாறி இருக்கலாம்.
# பொன்முடியார்

## கடப்பாடு

### பாடல்

: ஈன்று புறந்தருதல் என் தலைக்கடனே!
: சான்றோன் ஆக்குதல் தந்தைக்குக் கடனே!
: வேல் வடித்துக் கொடுத்தல் கொல்லற்குக் கடனே!
: நன்னடை நல்கல் வேந்தற்குக் கடனே!
: ஒளிறு வாள் அருஞ்சமம் முருக்கிக்
: களிறு எறிந்து பெயர்தல் காளைக்குக் கடனே! <small>(312)</small>
# பொன்முடியார்

## கடப்பாடு

### பாடல்

#### செய்தி

- புலவர் பொன்முடியார் ஒரு தாய். அவர் சொல்கிறார்.
- (மகனைப்) பெற்றுப் பேணிப் பாதுகாப்பது எனக்குக் கடமை
- (அவனைச்) சான்றோனாக்குவது தந்தைக்குக் கடமை
- (அவனுக்கு) நல்ல நடத்தையை அளிப்பது மன்னனுக்குக் கடமை
- (அவனுக்கு) வேல் வடித்துக் கொடுத்தல் கொல்லனுக்குக் கடமை
- ஒளிர்கின்ற வாளால் கடும்போரிலே யானையை வெட்டி மீள்வது (என் மகனாகிய) காளைக்குக் கடமை.
# பொன்முடியார்

## மகன், களிறு அட்டு ஆனான்

- திணை: தும்பை துறை : நூழிலாட்டு
# பொன்முடியார்

## மகன், களிறு அட்டு ஆனான்

### பாடல்

பால்கொண்டு மடுப்பவும் உண்ணான் ஆகலின்,  
செறாஅது ஓச்சிய சிறுகோல் அஞ்சியடு,  
உயவொடு வருந்தும் மன்னே! இனியே  
புகர்நிறங் கொண்ட களிறட்டு ஆனான்,  
முன்நாள் வீழ்ந்த உரவோர் மகனே,  
உன்னிலன் என்னும், புண்ஒன்று அம்பு_  
மான்உளை அன்ன குடுமித்  
தோல்மிசைக் கிடந்த புல்அண லோனே. <small>(310)</small>
# பொன்முடியார்

## மகன், களிறு அட்டு ஆனான்

### செய்தி

இவன் குழந்தைப் பருவத்தில் பால் உண்ண மறுத்தபோது தாய் அடிக்க வந்த சிறு கோலுக்கு அஞ்சி ஓடி ஓடி நொந்துவோனான். இப்போது போர்க்களிற்றையே வெட்டி வீழ்த்திவிட்டு வீரனாகத் திகழ்கிறான். முதல்நாள் போரில் இவன் தந்தை மாண்டான். இன்று அம்பு ஒன்று இவன் தலையில் பாய, முன்னே சென்ற தோல்படைமீது இளந்தாடி வீரனாக இருமாந்து கிடக்கிறான்.
- தோல் = முன்னே செல்லும் படை
- அணல் = இளந்தாடி
- தோல் = தோலால் செய்யப்பட்ட மார்புக் கவசம், கேடையம், கேடயம், கேடகம்
# பொன்முடியார்

## குதிரை மறம்

:இவன் சிற்றரசன். இவனது சிற்றூருக்கு மதில்கூட இல்லை. வேலிப்பருத்திக்கொடி படர்ந்திருக்கும் முள்வேலிதான் அவன் மதில். இவனது குதிரைக்குக் கொள் உணவு இல்லை. உளுந்தின் கோதுதான் அதற்குத் தீனி.  
:இவனது பகையரசனின் குதிரைக்கு நெய்கலந்த உணவு வழங்கப்பட்டது. என்றாலும் அதனை தாற்றுக்கோலால் குத்தித்தான் ஓட்டினர். என்றாலும் அது ஓடவில்லை.
# பொன்முடியார்

## குதிரை மறம்

### கலம் தொடா மகளிர்

:மகளிர் பூத்திருக்கும் நாட்களில் சமையல் பாத்திரங்களைத் தொடமாட்டார்கள். அத்துடன் முருகனை வழிபடும்போது கோயிலுக்கு வெளியே நின்றுதான் வழிபடுவர்.  
:கோயிலுக்கு வெளியே நிற்கும் இந்தக் கலந்தொடா மகளிரைப் போல பகைமன்னனின் யானைகள் போர்க்களத்துக்கு வெளியிலேயே நின்றுவிட்டனவாம். - <small>புறநானூறு 299</small>
# வெண்ணிக் குயத்தியார்

**வெண்ணிக் குயத்தியார்**, சங்க காலத்தில் வாழ்ந்த ஒரு தமிழ்ப் பெண் கவி. குயவர் குலத்தைச் சேர்ந்த இவரின் ஒரு பாடல் மட்டும் புறநானுற்றில் 66வது பாடலாக அமைகிறது. இதரப் பாடல்கள் கிடைக்கவில்லை.  
வெண்ணி என்பது ஒருவகைப் பூ. இதனை இக்காலத்தில், 'நந்தியாவட்டை' என்பர். இவ்வூரிலுள்ள கரும்பேசுவரர் கோயிலிலுள்ள தலவிருட்சம் வெண்ணி.
# வெண்ணிக் குயத்தியார்

## புறநானூறு "66" நல்லவனோ அவன்!

- பாடியவர்: வெண்ணிக் குயத்தியார்: வெண்ணிற் குயத்தியார் எனவும் பாடம்.
- பாடப்பட்டோன்: சோழன் கரிகாற் பெருவளத்தான்.
- திணை: வாகை. துறை: அரச வாகை.
: நளியிரு முந்நீர் நாவாய் ஓட்டி,
: வளிதொழில் ஆண்ட உரவோன் மருக!
: களி இயல் யானைக் கரிகால் வளவ!
: சென்று, அமர்க் கடந்த நின் ஆற்றல் தோன்ற
: வென்றோய், நின்னினும் நல்லன் அன்றே
: கலிகொள் யாணர் வெண்ணிப் பறந்தலை,
: மிகப் புகழ் உலகம் எய்திப்,
: புறப்புண் நாணி, வடக் கிருந்தோனே!
# வெண்ணிக் குயத்தியார்

## வெண்ணி

திருவாரூர் மாவட்ட நீடாமங்கலத்துக்கு மேற்கே உள்ள ஓர் ஊர் வெண்ணி. இது தேவாரப் பாடல் பெற்ற தலம். இக்காலத்தில் கோயில்வெண்ணி என்றும், கோயிலுண்ணி என்றும் வழங்கப்படுகிறது.
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## நவம்பர் 2008 வரையான விக்கிப்பீடியா தர அளவீடுகள்

### ஆழம்/Depth

இன்னுமொரு முக்கிய அளவீடு ஆழம் ஆகும். இதில் மலையாளம் எல்லா இந்திய மொழிகளிலுப் பாக்க பல மடங்கு சிறப்பால இருக்கிறது.
- மலையாளம் - 138
- தமிழ் - 21
- ஏணையவை - 15 குறைய
இந்தியில் பெரும்பாலனவை ஒருவரிக் கட்டுரைகள். எனவே இந்தியின் தரம் மிகக்குறைவு. தெலுங்கு அதை விட மோசம்.
மலையாள விக்கிப்பீடியர்கள் ஆழமான கட்டுரைகளை உருவாக்கப் பாக்கிறார்கள். எமது இலக்கு குறைந்தது 30-40 ஆக இருக்க வேண்டும். சற்று முன்னம் நாம் 27 இருந்து பின்னர் 23 ஆகி இப்போ 21 ஆக இருக்கிறோம். ஆனாலும், நாம் அகலமாக சில விடயங்களை அலசுகிறோம் என்பது இங்கு குறிக்கத்தக்கது. எ.கா பட்டியல்கள்.
--Natkeeran 18:52, 3 ஜனவரி 2009 (UTC)
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## 16,000 கட்டுரைகள் எட்டியாயிற்று

நவம்பர் 19,2008 ஆகிய இன்று 16,000 கட்டுரைகளைத் தமிழ் விக்கிப்பீடியா எட்டியுள்ளது. --செல்வா 01:54, 20 நவம்பர் 2008 (UTC) நவம்பர் 7, 2007 அன்று 12,000 கட்டுரைகள் இருந்தன. ஓராண்டில் 4,000 கட்டுரைகள் ஆக்கியிருக்கின்றோம். பங்களித்த அனைவருக்கும், குறிப்பாக மயூரநாதன் அவர்களுக்கும் மற்றும் கனகு, நற்கீரன், வெர்க்லோரும், டேனியல் பாண்டியன், டெரன்சு, சிவக்குமார், சுந்தர், கார்த்திக், குறும்பன், சந்திரவதனா, உமாபதி, கலாநிதி, நரேந்திரன் ரவீந்தீரன், அருநாடன் (கணேஷ்), வாசு (VasuVR), ரவி, முத்து1809, மற்றும் யாவருக்கும் நன்றிகள். இதே விரைவில் கட்டுரைகளை ஆக்கினாலும் 2009 ஆம் ஆண்டு இறுதிக்குள் 20,000 கட்டுரைகளை எட்டுவோம். இன்னும் பல பயனர்கள் வந்து பங்களித்து உதவினால் பெரிய வளர்ச்சி அடைய முடியும். டேனியல் பாண்டியன் போல் அருமையாக விரிவாக்கம் செய்யும் பயனர்கள் கிடைத்தால் தமிழ் விக்கிப்பீடியா பெருமைபடக்கூடிய ஆழம் உடையதாக இருக்கும்.--செல்வா 02:31, 20 நவம்பர் 2008 (UTC)
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## மே 2008 வரையான விக்கிப்பீடியா தர அளவீடுகள்

### இந்திய மொழி விக்கிகள் அனைத்தும் வளர்ச்சி குன்றியே உள்ளன

செல்வா, மயூரநாதன் இருவரும் தமிழ் இன்னும் எப்பிடி வளரலாம் வளர வேண்டும் என்பதை மனத்தில் வைத்து கருத்து தெரிவித்துள்ளார்கள். இருப்பினும், அனைத்து இந்திய மொழி விக்கிகளும் குறைந்த வளர்ச்சியையே பெற்றுள்ளன என்பது குறிப்பிடத்தக்கது. மலையாள விக்கியில் தமிழ் விக்கியுடன் ஒப்புடுகையில் அரை மடங்கு கட்டுரைகளையே கொண்டுள்ளது. இந்தி விக்கி அவர்களின் மக்கள் தொகைக்கு சற்றும் ஈடுகொடுக்க வில்லை. கன்னட விக்கி இப்போது தள்ளாடுகிறது. தெலுங்கு விக்கியின் தரம் கோள்விக்குரியது. வங்காளி விக்கியும் அவ்வளவு சிறப்பாக வளர வில்லை. எமக்கு முன்னர் சிலர் செயற்பட்டாலும் நன்றே. குறிப்பாக Wikipedia Indian Chapter செயற்பாடுகள் மேம்பட்டால் தமிழ் விக்கியின் மீதான கவனமும் கூடும். (இந்த கருத்தால் தமிழ் விக்கியின் நலிந்த செயற்பாடுகளுக்கு ஒரு காரணம் கற்பிக்க இங்கு நான் முற்படவில்லை.)
--Natkeeran 16:57, 13 ஆகஸ்ட் 2008 (UTC)
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## தமிழ் விக்கிப்பீடியாவின் கட்டுரைகளும் விக்கிப்பீடியர்களின் எண்ணிக்கையும்

மே 13, 2008 அன்றைய நிலவரம். மலையாளம் மொழி விக்கிப்பீடியாவில் 5,114 பயனர்கள் பதிவு செய்துள்ளார்கள். தெலுங்கு விக்கிப்பீடியாவில் 5,593 பயனர்கள் பதிவு செய்துள்ளார்கள். தமிழர்கள் இன்னும் பெரிய அளவிலே பங்களிக்க வேண்டும். இங்கு பங்களிக்கும் விக்கிப்பீடியர்கள் அருள்கூர்ந்து நன்றாக பங்களிக்கக் கூடிய தமிழர்களை. அழைத்து வாருங்கள்.  
| மொழி | உலக மொழிகளின் வரிசையில் | விக்கிப்பீடியர்கள் | கட்டுரை எண்ணிக்கை | >200 எழுத்துக்கள் உள்ள கட்டுரைகள் (பிப்ரவரி 2008) |
| --- | --- | --- | --- | --- |
| தமிழ் | 68 | 3043 | 13,775 | 13,000 |
| வங்காளி | 58 | 2035 | 17,367 | 10,100 |
| மராத்தி | 59 | 2140 | 17,216 | 4,800 |
| தெலுங்கு | 37 | 5593 | 40,049 | 11,000 |
| இந்தி | 56 | 3904 | 19,237 | 7,100 |
| மலையாளம் | 96 | 5114 | 6,231 | 5,200 |
| கன்னடா | 99 | 1473 | 5,480 | 4,400 |  
--செல்வா 15:05, 13 மே 2008 (UTC)  
செல்வா, வெறும் பதிவு செய்த பயனர் எண்ணிக்கை குறித்து நாம் பெரிதாக கவலை கொள்ள வேண்டாம் என்று நினைக்கிறேன். இவ்வெண்ணிக்கைக்கும் பங்களிப்புகளுக்கும் நேரடித் தொடர்பு இருப்பதில்லை. பயனர்களைக் கூட்டுவதால் பங்களிப்புகள் பெருகுவதில்லை. ஆனால், பங்களிப்புகளைக் கூட்டினால் பல புதிய பயனர்களும் பல்வேறு கட்டுரைகளையும் கண்டு இணையத்தளத்துக்கு வந்து கணக்கு உருவாக்கக்கூடிய நிலை வரும். வெறும் பயனர் எண்ணிக்கை என்பதை விட முனைப்புடன் பங்களிக்கக்கூடியவர்களையே நாம் தேடிப்பிடிக்க வேண்டும்--ரவி 15:56, 13 மே 2008 (UTC)  
:: பயனர் கணக்கு நிச்சியம் ஒரு indicator தான். கூடிய பயனர் தொகை, கூடிய பங்களிப்பாளர். இயன்ற அளவுக்கு நாம் பயனுள்ள தகவல்களை தந்தா, பயனர் வட்டம் கூடும். 3 30 ஆகி இருக்கிறம். எமக்கு வளர நிறைய வாய்ப்புக்கள் உண்டு. --Natkeeran 21:06, 13 மே 2008 (UTC)  
:::ரவி, கவலை கொள்வதற்கு அல்ல. அக்கறை எடுத்து பயனர் கணக்கு ஏற்படுத்தியவர்களை கணக்கில் கொள்கிறோம். அவர்கள் படிப்பவர்களாகவாவது இருப்பார்கள் அல்லவா? இல்லாவிட்டாலும், கூடிய பயனர்கள் பதிவு செய்தால் கூடிய பங்களிப்பாளர்களும் வர *வாய்ப்பு* உள்ளது. மிக முக்கியமாக நற்கீரன் கூறுவதுபோல *நாம் பயனுள்ள தகவல்களை தந்தா, பயனர் வட்டம் கூடும்*. இடையறாது மேலும் மேலும் பயனுடைய, நன்றாக புரியக்கூடிய நல்ல கட்டுரைகளை (குறுங்கட்டுரைகளாகட்டும் நெடுங்கட்டுரைகளாகட்டும்) எழுதிக்கொண்டே வந்தோமானால், கட்டாயம் மெள்ள மெள்ளவாவது தமிழர்கள் பயனை உணர்வார்கள். மேலும் மேலும் தரத்தைக் கூட்ட வேண்டும், கருத்துச் செறிவைக் கூட்டவேண்டும். நடையை எளிமைப்படுத்த வேண்டும். நெடிய தொடர்களை சிறு தொடர்களாக ஆக்குதல், விளக்கம் சேர்த்தல், புரியாமல் இருக்க வாய்ப்பு இருக்கும் பகுதிகளை திருத்தி சீர் செய்தல், படங்கள் சேர்த்தல் என்று செய்ய வேண்டியன மிகவுள்ளன. --செல்வா 22:21, 13 மே 2008 (UTC)
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## கட்டுரைப் பரம்பல்

குறிப்பில்வழிப் பக்க வசதியைப் பயன்படுத்திப் பார்த்தால் தமிழ் விக்கிப்பீடியா கட்டுரைப் பரம்பல் கவலை அளிப்பதாக இருக்கிறது. அதிகம் தென்படும் கட்டுரை வகைகள்:
- கணேஷ்பாட் உருவாக்கிய இந்திய ஊர்கள் கட்டுரைகள்
- நிரோ உருவாக்கிய திரைப்படக் கட்டுரைகள்
- பாடல் பெற்ற தலங்கள் குறித்த கட்டுரைகள்
- சிந்துவின் ராகங்கள் குறித்த கட்டுரைகள்
- 365 நாட்கள் குறித்த கட்டுரைகள்  
12, 000 கட்டுரைகள் நிறைவு, மேலதிக கட்டுரைகளுக்கான இலக்குகளுக்கு இடையே கட்டுரைத் தலைப்புகளில் பரம்பலைக் கொண்டு வருவதற்கும் நாம் கவனம் செலுத்த வேண்டும்--ரவி 17:33, 1 டிசம்பர் 2007 (UTC)  
ரவி, நீங்கள் குறிப்பிடுவது உண்மைதான். சிறுதிருத்தங்கள் செய்யும் மனநிலையில் குறிப்பில்வழிப்பக்கங்களூடாக நகரும்போது இக்கட்டுரைகளே பெரிதும் வருகின்றன. இப்போதுள்ள 12200 கட்டுரைகளில் சுமார் 20% நிரோ உருவாக்கிய திரைப்படக் கட்டுரைகள். அதாவது 2500+ கட்டுரைகள். அடுத்து இந்திய ஊர்கள் தொடர்பில் 1000 கட்டுரைகளும் இராகங்கள் தொடர்பில் 400 கட்டுரைகளும் வருகின்றன. பாடல்பெற்ற தலங்கள் 275. இவற்றுடன் குறுங்கட்டுரைகளையும் சேர்த்துப் பார்த்தால் மொத்தம் 5000 கட்டுரைகள் (40%) சில வகைகளுள்ளேயே நிற்கின்றன.  
முக்கிய கட்டுரைகள் என அடையாளங் காணப்பட்ட எல்லாக் கட்டுரைகளையும் எழுதி முடிப்பது பயனுள்ளதாக இருக்கும். கோபி 17:54, 1 டிசம்பர் 2007 (UTC)  
:ரவி, கோபி ஊர்கள் பற்றிய கட்டுரைகள் பற்றிப் பெரிதாகக் கவலைப்படவேண்டியதில்லை. நாம் தானியங்கி மூலமாக ஆக்கிவிட்டோம் என்று பெருமைப்படவேண்டுமே தவிரக் கவலைப்படக்கூடாது. விக்கிப்பீடியாவில் பங்களிப்பவர்கள் அதிகரிக்கும் போது ஊர்த்தகவல்களும் அதிகரிக்கும். திருத்தங்களும் அதிகரிக்கும். இலங்கையிலும் சோதனை முயற்சியாக பாட்டை பாவிக்க விரும்புகின்றேன் (இப்போது அல்ல 2008 ஜனவரிக்குப் பின்னர்) சரியென்றால் திருகோணமலையில் இருந்து தொடங்கலாம். --உமாபதி 18:14, 1 டிசம்பர் 2007 (UTC)  
கவலை என்று சொல்வதை விட consciousஆக இருக்க வேண்டும் என்று கொள்ளலாம். வெறும் எண்கள் அடிப்படை புள்ளிவிவரங்களை அலசி நாம் மயக்க நிலையில் இருந்து விடக்கூடாது. ஒட்டு மொத்தமாகப் பார்க்கையில் இது வரை தமிழ் விக்கிப்பீடியாவின் பலன் என்ன என்று பார்க்கையில் மிகவும் துவக்க நிலையில் இருக்கிறோம் என்பதே என் புரிதல். 12, 000 என்ற எண்ணிக்கை நம்மை மயக்கி விடக்கூடாது என்பதற்காகவே தெரிவித்தேன். அதற்காக, மேலே உள்ள கட்டுரைகள் பயனற்றவை என்றில்லை. அவை நிச்சயம் பயனுள்ளவையும் அந்தந்த பங்களிப்பாளர்களின் ஆர்வத்தையும் வெளிப்படுத்துபவை. எந்த ஒரு கேள்விக்கும் ஆங்கில விக்கிப்பீடியாவை இன்று நாடுவதைப் போல் ஒரு குறைந்தபட்ச உசாத்துணை ஆதாரமாகத் தமிழ் விக்கிப்பீடியா திகழ வேண்டும் என்றால் அது குறித்த பல் நோக்கு திட்டமிடல், அணுகுமுறை வேண்டும். இந்த இலக்கை எட்ட இன்னும் பத்து ஆண்டுகள் ஆனாலும் ஆச்சரியப்படுவதற்கில்லை. --ரவி 18:56, 1 டிசம்பர் 2007 (UTC)
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## 12,000 கட்டுரைகள்

நவம்பர் 7, 2007 அன்று 12,000 கட்டுரைகளை தமிழ் விக்கிப்பீடியா எட்டியது. --செல்வா 22:26, 7 நவம்பர் 2007 (UTC)
: தமிழ் விக்கிப்பீடியா 12,000 கட்டுரைகள் அளவை எட்டியதில் மகிழ்ச்சி. விரைவில் 15,000 அளவை எட்ட உழைப்போம். Mayooranathan 03:44, 8 நவம்பர் 2007 (UTC)
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## உலக மொழிகள் வரிசையில் இந்திய மொழிகளின் வரிசை எண் -பிப்ரவரி 2008

| மொழி | Size (வரிசை எண்) | >200 char (வரிசை எண்) |
| --- | --- | --- |
| தமிழ் | 47 | 57 |
| வங்காளி | 51 | 66 |
| மராத்தி | 63 | 86 |
| தெலுங்கு | 52 | 61 |
| இந்தி | 59 | 74 |
| மலையாளம் | 60 | 84 |
| கன்னடா | 79 | 91 |  
இந்திய மொழிகளுள் தமிழே முதலில் உள்ளது.
மலையாளம் 'பைட் அளவில் மராத்தியைவிட முந்தி உள்ளது! மலையாளம் இந்திக்கு அடுத்தாற்போல ஒரே ஒரு நிலை கீழே உள்ளது. தமிழ் உலக மொழிகளிடையே 'பைட் அளவில் 47 ஆவதாகவும், கட்டுரை எண்ணிக்கையில் (> 200 char) 57 ஆவதும் உள்ளது. இவ்வளவீடுகள் இரண்டிலும் விரைவில் நாம் 30 க்குள் இருத்தல் வேண்டும். பிப்ரவரி 2005 இல், மொத்தம் 10 மொழிகள்தான் 54 மெகா 'பைட் அளவுடைய விக்கிகளாக இருந்தன ( en, de, ja, fr, it, pl, es, nl, sv, he). உருசிய மொழி 40 M, சீன மொழி 42 M, போர்த்துகீசு மொழி 44 M. எனவே நாம் 3 ஆண்டுகள் பின் தங்கி இருக்கின்றோம். பிப்ரவரி 2004 இல், முதல் நான்கு மொழிகளாக இருந்தவை: ஆங்கிலம் (458 M), ஜெர்மன் மொழி (100 M), நிப்பான் மொழி (53 M), பிரான்சிய மொழி (50 M). எனவே பிப்பிரவரி 2004 இல் இரண்டே இரண்டு மொழிகள்தான் 54 M 'பைட் அளவைத் தாண்டி இருந்தது. ஆனால் நாமும் அவர்கள் அப்பொழுது வளர்ந்த விரைவோடு வளர்வோமா என்று எண்ணிப்பார்க்க வேண்டும். பார்க்கவும்.
# விக்கிப்பீடியா:தமிழ் விக்கிப்பீடியா தரக் கண்காணிப்பு/2008

## பிப்ரவரி 2008க்கான விக்கித் தர அளவீடுகள்

| மொழி | Off count | > 200 Char | Mean edits | Mean bytes | Length 0.5K | Length 2K | Size | Word | image |
| --- | --- | --- | --- | --- | --- | --- | --- | --- | --- |
| தமிழ் | 13.0 k | 13.0 k | 11.2 | 1464 | 78% | 17% | 54 MB | 2.2 M | 5.3 k |
| வங்காளி | 17.0 k | 10.0 k | 10.1 | 986 | 45% | 9% | 49 MB | 2.5 M | 5.2 k |
| மராத்தி | 16.0 k | 4.8 k | 9.5 | 556 | 19% | 5% | 30 MB | 1.3 M | 1.3 k |
| தெலுங்கு | 39.0 k | 11.0 k | 5.1 | 468 | 12% | 4% | 47 MB | 2.2 M | 1.2 k |
| இந்தி | 17.0 k | 7.1 k | 7.7 | 669 | 21% | 6% | 35 MB | 1.9 M | 2.1 k |
| மலையாளம் | 5.8 k | 5.2 k | 15.7 | 2101 | 71% | 25% | 35 MB | 1.3 M | 3.3 k |
| கன்னடா | 5.2 k | 4.4 k | 7.9 | 1219 | 51% | 13% | 18 MB | 786 k | 1.6 k |  
தமிழே இன்னமும் முதலில். ஆனால் பிறமொழிகள் விரைந்து முன்னேறுகின்றன! குறிப்பாக மலையாளம். நாம் பல கோணங்களில், இன்னும் விரைந்து முன்னேற வேண்டியுள்ளது.--செல்வா 20:12, 3 மே 2008 (UTC)
# செந்தலைக் கொக்கு

**செம்முடிக் கொக்கு** என்பது கொக்குகள் அனைத்தினும் மிகப்பெரிய கொக்கு. இது சப்பான் கொக்கு, மஞ்சூரியக் கொக்கு என்ற பெயர்களாலும் வழங்கப்படுகிறது. கொக்கினங்களில் இதுவே இரண்டாவது அரிதான கொக்கு. நன்கு வளர்ந்த நிலையில் இதன் உடல் வெண்ணிறமாகவும் இதன் தலையில் உள்ள தோல் சிவப்பு நிறத்தில் காணப்படும். இப்பறவை கோபமான நிலையிலோ அல்லது உணர்ச்சிவயப்பட்ட நிலையிலோ இருக்கையில் இச்சிவப்பு நிறமானது மேலும் சிவந்து காணப்படும்.  
இந்த இனம் அளவில் பெரிய கொக்கினங்களுள் ஒன்று. சராசரியாக 158 செ.மீ உயரமும் 7.7 முதல் 10 கிலோ எடையும் இருக்கும்.
# செந்தலைக் கொக்கு

## மாந்தப் பண்பாட்டில் செந்தலைக் கொக்கு

### சீனத்தில்

சீனப் பண்பாட்டில் இக்கொக்கு நீண்ட வாழ்நாளுக்கும் இறவாத் தன்மைக்கும் குறியீடாக உள்ளது. இலக்கியங்களில் இறவாத் தன்மை பெற்றோர் கொக்கின் மீதமர்ந்து வருவதாக கூறப்படுகிறது.
# செந்தலைக் கொக்கு

## மாந்தப் பண்பாட்டில் செந்தலைக் கொக்கு

### சப்பான்

சப்பானியப் பண்பாட்டில் இக்கொக்கு 1000 ஆண்டுகள் வாழ்வதாகக் கருதப்படுகின்றது.
# செந்தலைக் கொக்கு

## மாந்தப் பண்பாட்டில் செந்தலைக் கொக்கு

### கொரியா

கொரியப் பண்பாட்டில் இக்கொக்கு நீண்ட ஆயுளுக்கும் தூய்மைக்கும் அமைதிக்கும் குறியீடாக உள்ளது. கொரிய நாணயமொன்றின் ஒரு புறம் இக்கொக்கு பொறிக்கப்பட்டுள்ளது.
# மாட்டுப் பொங்கல்

**மாட்டுப் பொங்கல்** என்பது தைப்பொங்கல் நாளின் மறுநாள் தமிழர்களால் கொண்டாடப்படும் ஒரு பண்டிகை ஆகும். இது **பட்டிப் பொங்கல்** அல்லது கன்றுப் பொங்கல் எனவும் அழைக்கப்படுகிறது. மக்களின் வாழ்வில் ஒன்றிய காளைகளுக்கு நன்றி தெரிவிப்பதற்காகவும் கொண்டாடப்படுகிறது  
அன்று மாடுகள் கட்டும் தொழுவத்தினைச் சுத்தம் செய்து கொள்வார்கள். கால்நடைகளை குளிப்பாட்டி சுத்தம் செய்வார்கள். மாடுகளின் கொம்புகள் சீவப்பட்டு பளபளக்கும் வகையில் வண்ணம் பூசி, கூரான கொம்பில் குஞ்சம் அல்லது சலங்கை கட்டிவிடுவார்கள். கழுத்துக்கு தோலிலான வார் பட்டையில் சலங்கை கட்டி அழகு படுத்துவார்கள். திருநீறு பூசி குங்குமப் பொட்டிட்டும் புதிய மூக்கணாங் கயிறு, தாம்புக் கயிறு அணிவித்தும் தயார் செய்வார்கள்.  
உழவுக்கருவிகளை சுத்தம் செய்து சந்தனம், குங்குமம் வைப்பார்கள். விவசாயத்தில் பயன்படுத்தப்படும் அனைத்துக் கருவிகளையும் இதேபோல செய்வார்கள். தாம்பாளத் தட்டுகளில் தோட்டம் காடுகளில் விளைந்த பயிர், பச்சைகளை வைத்தும் தேங்காய், பூ, பழம், நாட்டுச் சர்க்கரை என எல்லாம் பூஜைக்காக எடுத்து வைப்பார்கள். தொழுவத்திலேயே பொங்கல் பொங்கி கற்பூர தீபாராதனை காட்டப்படும். இதன் பின் பசு, காளை, எருமை என அனைத்து கால்நடைகளுக்கும் பொங்கல், பழம் கொடுப்பார்கள்.  
தமிழ்நாட்டின் தென் மாவட்டங்களில் சல்லி காசுகளை அணிந்த ஏறுகளைத் தழுவும் ஜல்லிக்கட்டு விளையாட்டு இந்நாளில் நடைபெறும்.
# கல்விளான் (முல்லைத்தீவு)

**கல்விளான்** (*Kalvilan*) என்பது இலங்கையின் வடக்கே முல்லைத்தீவு மாவட்டத்தின் மேற்குப் பகுதியில், துணுக்காய் நகருக்குத் தென்மேற்கே அமைந்துள்ள உள்ள ஒரு சிறிய கிராமம். இவ்வூர் தற்போது இலங்கை இராணுவத்தினரின் கட்டுப்பாட்டில் உள்ளது. இது விவசாயக்கிராமம் இங்கு பாடசாலை பொதுநோக்கு மண்டபம் ஆரம்ப சுகாதார நிலையம் இந்து ஆலயம் கிறிஸ்தவ தேவாலயம் முன்பள்ளி என்பன இங்குள்ள மக்களின் அயராத முயற்சியினால் அந்நிறுவனங்கள் திறம்பட இயங்குகின்றன.
# மூவலூர் இராமாமிர்தம்

**மூவலூர் ராமாமிர்தம்** (1883 – 1962) தமிழகத்தைச் சேர்ந்த ஓர் பெண் சமூக சீர்திருத்தவாதி, எழுத்தாளர், முன்னாள் தேவதாசி ஒழிப்பு இயக்கம் மற்றும் திராவிட இயக்கத்தைச் சேர்ந்த அரசியல் செயற்பாட்டாளர்.  
இவர் திருவாரூர் மாவட்டம் கீரனூர் என்ற இடத்திற்கு அருகில் உள்ள "பாலூர்" என்ற கிராமத்தில் பிறந்தார். இவர் வளர்ந்தது மூவலூர் கிராமம் இதனால் இவர் மூவலூர் இராமாமிர்தம் என்று அழைக்கப்படுகிறார்.  
இவர் சென்னை மாகாணத்தில் தேவதாசி முறையை ஒழிக்கப் பாடுபட்டவர். 1936 இல் வெளியான இவரது சுயசரிதப் புதினமான *தாசிகளின் மோசவலை அல்லது மதி பெற்ற மைனர்*, தாசிகளின் அவலநிலையை வெளிச்சத்துக்குக் கொண்டுவந்தது.
முதலில் இந்திய தேசிய காங்கிரசின் ஆதரவாளராக இருந்த இவர் 1925 இல் பெரியார் (ஈ. வெ. ராமசாமி) காங்கிரசிலிருந்து விலகியபோது பெரியாரின் சுயமரியாதை இயக்கத்தில் சேர்ந்தார்.  
இவர் 1925 ஆம் ஆண்டு மயிலாடுதுறையில் இசை வேளாளர் மாநாட்டை நடத்தினார். அதில் திரு.வி.க , பெரியார், எஸ் . இராமநாதன் , மயூரமணி சின்னையா பிள்ளை போன்றோர் பங்கேற்று தேவதாசி முறைக்கு எதிராக முழங்கினார்.  
1930 இல் சென்னை மாகாணத்தில் தேவதாசிமுறை ஒழிப்பை சட்டமாகக் கொண்டுவர டாக்டர். முத்துலட்சுமி ரெட்டி முயன்றபோது அவருக்குத் துணை நின்றார். ஆனால் அச்சமயம் அந்த முயற்சி வெற்றிபெறவில்லை. 1937 முதல் 1940 வரை நடந்த இந்தி எதிர்ப்புப் போராட்டங்களில் கலந்து கொண்டார். நவம்பர் 1938 இல் அதற்காக ஆறு வாரங்கள் சிறையிலடைக்கப்பட்டார். அவரது புதினம் மக்களிடையே ஏற்படுத்திய விழிப்புணர்வும் தேவதாசி முறையை ஒழிக்க அவர் மேற்கொண்ட தொடர் பிரச்சாரங்களும் சென்னை தேவதாசி முறை ஒழிப்புச் சட்டம் நிறைவேற வழிவகுத்தன. அச்சட்டம் 1947லிருந்து தேவதாசி முறையை ஒழித்தது.  
1949 இல் பெரியார் மணியம்மை திருமணம் காரணமாக ஏற்பட்ட கருத்து வேறுபாடு காரணமாக அண்ணாத்துரை திராவிடர் கழகத்தை விட்டு விலகும் போது அவருடன் இராமாமிர்தம் அம்மையாரும் திராவிடர் கழகத்தை விட்டுவிலகினார். அதன்பிறகு சி. என். அண்ணாத்துரை ஆரம்பித்த திராவிட முன்னேற்றக் கழகத்தின் ஆதரவாளரானார். 27.06.1962 இல் அவர் காலமாகும்வரை தி.மு. க ஆதரவாளராகவே இருந்தார். 1989-ஆம் ஆண்டு கலைஞர் திரு.மு.கருணாநிதி தலைமையிலான தமிழக அரசு 8-ஆம் வகுப்பு வரை படித்த இளம் பெண்களின் திருமண நிதி தொகை ரூபாய் 5000-த்தை 15000 பெண்களுக்கு வழங்க முடிவு செய்தது அதற்கு அம்மையாரின் நினைவாக *மூவலூர் இராமாமிர்தம் அம்மையார் நினைவு திருமண உதவித்திட்டம்* என்று பெயரிடப்பட்டது.
# சந்தியா

**சந்தியா** (*Sandhya*) என்ற தலைப்பில் உள்ள கட்டுரைகள்:  
- சந்தியா, நடிகை (ஜெ, ஜெயலலிதாவின் தாயார்)
- சந்தியா (நடிகை), 1988 இல் பிறந்த நடிகை
- சந்தியா அகர்வால், இந்தியத் துடுப்பாட்டக்காரர்
- சந்தியா மசும்தார், இந்தியத் துடுப்பாட்டக்காரர்
- சந்தியா, சூரிய தேவரின் மனைவி
# சந்தியா

## வேறு பயன்பாடு

- சந்தியாவந்தனம், இந்து சமய வழிபாடு
- சந்தியா தாண்டவம், சிவ தாண்டவம்
- சந்தியா ராகம், 1989 திரைப்படம்
- சந்தியா (சிலம்பாட்டம்)
# படிமம்:Veena Dhanammal 1.jpg

Veena Dhanammal, playing the Veena. This photograph is from: R. R. Ayyangar, 'History of South Indian (Carnatic) Music', Madras, 1972. The original photograph was taken before Veena Dhanammal's death in 1938, and is hence in public domain per Indian copyright law.
# தமிழ்ச் சமூகத்தில் பெண் உரிமை

இக் கட்டுரை **தமிழ்ச் சமூகத்தில் பெண் உரிமை** எவ்வாறு பேணப்படுகிறது என்பது பற்றியதாகும். தமிழ்ச் சமூகத்தில் பெண்களின் உரிமை கால அடிப்படையிலும், உள் பிரிவுகள் அடிப்படையிலும் பெரிதும் வேறுபடுகிறது.  
பண்டைத் தமிழகத்தில் தமிழகத்தில் பெண் உரிமைகள் ஓரளவு பேணப்பட்டது என்றும், இடைகாலத்தில் அது பறிக்கப்பட்டு, தற்காலத்தில் மீண்டும் உறுதிசெய்யப்படுவதென்பது ஒரு பார்வை. இதை மறுத்து தமிழ்ச் சமூகத்தில் பெண்கள் தொடர்ந்து ஆண் ஆதிக்கதுக்கு உட்பட்டே இருந்தனர் என்றும் தற்காலத்திலேயே பெண் உரிமைகளில் பெரும் மாற்றம் நிகழுகின்றது என்பதும் இன்னோர் பார்வை.
# தமிழ்ச் சமூகத்தில் பெண் உரிமை

## பண்டைத் தமிழ் சமூகத்தில் பெண் உரிமை

சங்க இலக்கியங்களில் குறிப்பிடத்தக்க ஆக்கங்கள் பெண் புலவர்காள் செய்யப்பட்டவை. மொத்த புலவர்களுடன் ஒப்புடுகையில் பெண்களின் பங்கு மிகச் சிறிதே. எனினும் இது ஒரு பெண்கள் அக்கால சமூகத்தில் கல்வி, கலைகள் ஆகியவற்றில் மேன்மை பெறமுடியும் என்பதைக் காட்டுகிறது.  
தமிழ்ச் சமூகத்தில் உள்ள பெண் தெய்வ வழிபாடும், பெண்கள் இழிவு நிலையில் வைத்திருக்கப்படவில்லை என்பதற்கு சான்றாக கொள்ளப்படுகிறது. பெரும்பான்மைச் சமயங்கள் அனைத்து அதிகாரங்களையும் கொண்டை இறையை ஆணாக மட்டும் சித்தரிக்கையில், பெண் தெய்வ வழிபாடு ஒரு வேறுபட்ட சிந்தனையை சுட்டி நிக்கிறது.  
இவற்றை விடுத்து பண்டைத் தமிழ்ச் சமூகத்தில் பெண் உரிமைகள் அவ்வளவு மேசமாக இருக்கவில்லை என்பதற்கு குறிஞ்சி, நெய்தல், முல்லை, பாலை திணைகளைச் சாந்த பெண்கள் பொருள் ஈட்டுவதில் முக்கிய பங்களித்தமை சுட்டப்படுகிறது. இந்த "நிலப்பகுதிகளில் வாழ்ந்த மக்களிடம் ஆண் பெண் வாழ்வு சமத்துவமாகத்தான் இருந்ததென்று தெரிகின்றது. குறவர்கள் வேட்டையாடப் போவதுபோலக் குறத்திகள் குறிசொல்லுவதற்கும், மலைபடு திரவியங்களை விற்பதற்கு புறப்பட்டு விடுவார்கள். மீனவர்கள் மீன் பிடிக்கச் செல்லுவார்கள். மீனவப் பெண்கள் மீன்களைக் கொண்டு போய் விற்பனை செய்து வேறு பண்டங்களை வாங்கி வருவார்கள். முல்லைநில ஆயார்கள் மாடு ஆடுகளைப் பாதுகாப்பார்கள்; ஆய்ச்சியர்கள் தயிர், பால், வெண்ணெய் நிலங்களுக்குக் கொண்டுபோய் விற்பனை செய்து வருவார்கள்."."  
உயர் சாதிகளிடம் பெண்ணைக் கூடிய கட்டுப்பாட்டுகுள் வைத்தினர். "பெண்கள் ஆண்களுக்கு அடங்கி நடப்பதே நீதி - கற்பு - இல்லற தர்மம் ஏன்று கருதப்பட்டது."